248 CORRESPONDANCE DE JEAN HOTMAN. 
La mutenerie de Heusden !) est appaisée pour quatre mois et 
demy de paye, et aschevée commenchent ceulx de Geertruyden- 
bergue ?), qui sont plus desréglez que nulz aultres. Desjà mon- 
sieur le Comte de Hohenloe en est bien empessché, d’aultant que 
ce sont ces propres compaignies. Monsieur le Comte Maurice se 
dit estre à Willemstadt et n’a sceu rien exploicter en Zeelande, 
où ilz sont tout devenus Anglois. Voilà bien escarmouche à la 
cordinette. Nous attendons Sa Seigneurie *) icy tous les jours 
pour assister à tirer les forces de devant Medenblieck. 
A Naerden tout n'est pas encoire à repos et est grand doubte, 
qu'ilz ne s’enmutinent aussy, dont messieurs d Hollande eryent 
hault contre le capitayne Renthy. Quant à l’ennemy, il ne fait 
rien et nous beaucoup moins fors la guerre à l’un l’aultre et 
attendons d’heure en heure des nouvelles des députez de Sa Ma- 
jesté, lesquelz j'entends estre arrivez à Oosthende. 
A vostre commodité j’attens particulières nouvelles et quand 
monsieur l’agent retournera, si lors quelque chose de nouveau me 
survient, vous en feray part. Cependant je vous prye très affectu- 
eusement n’estre en faulte d’impartir ces nouvelles au sieurs de 
Sidney *) et Hodleston °) et à l’amy, leur baissant les mains très 
affectueusement, où sera l'endroit, qu’apres m'estre recommandé 
avec bonne grace, que prieray au Créateur vous vouloir impartir 
la sienne et vous tenir, monsieur, en sa saincte guarde. De La 
Haye, ce 14e de mars 1588. 
Vostre bien affectionné amy, frère 
et serviteur, 
GILPIN. 
Monsieur. J’ay fait voz recommandations à tous vos amys, 
lesquelz vous saluent. 
J’ay receu trois cageletz du sieur Estrenne et vous prye avoir 
souvenance de moy, quand voirez mon amy Wetston. 
1) Voyez sur la mutinerie: Bor III, p. 221 (L. XXIV, fol. 55), 
2) 1.1. 
3) Lord Wrrrouangy, le commandant des troupes anglaises. 
+) Sir Roserr Srpney, frère et successeur de Sir Purr, depuis 16 juillet 1588 
gouverneur de Flessingue, héritier de LeycEsrer après sa mort en septembre. 
5) Rromarp HuDDLESTONE, l’ancien trésorier des troupes de LEYoEsSTER aux 
Pays-Bas (Leycester Corresp. p. 433). 
